b'\n_START_ARTICLE_\nEcuadorin parlamentti\n_START_PARAGRAPH_\nEcuadorin parlamentti eli kansalliskokous (Asamblea Nacional) on Ecuadorin lakeja s\xc3\xa4\xc3\xa4t\xc3\xa4v\xc3\xa4 elin. Se on yksikamarinen 137 j\xc3\xa4senen parlamentti, jonka j\xc3\xa4senist\xc3\xa4 116 valitaan yhden j\xc3\xa4senen vaalipiireist\xc3\xa4 enemmist\xc3\xb6vaalilla, 15 paikkaa t\xc3\xa4ytet\xc3\xa4\xc3\xa4n suhteellisella vaalitavalla koko maan toimiessa yhten\xc3\xa4 vaalipiirin\xc3\xa4, ja nelj\xc3\xa4 valitaan usean edustajan vaalipiirist\xc3\xa4, jossa saavat \xc3\xa4\xc3\xa4nest\xc3\xa4\xc3\xa4 ulkomailla asuvat ecuadorilaiset. Edustajat valitaan nelj\xc3\xa4vuotiselle kaudelle._NEWLINE_Kansalliskokouksen teht\xc3\xa4v\xc3\xa4t ja rakenne on m\xc3\xa4\xc3\xa4ritelty vuoden 2008 perustuslaissa. Sit\xc3\xa4 ennen maata hallitsi kongressi._NEWLINE_Viimeisimm\xc3\xa4t vaalit olivat 19. helmikuuta 2017. Niiss\xc3\xa4 presidentti Lenin Morenon johtama  Alianza PAIS sai 39% \xc3\xa4\xc3\xa4nist\xc3\xa4 ja 74 paikkaa. Parlamenttiin valittiin 85 miest\xc3\xa4 ja 52 naista. Loikkaaminen eduskuntaryhm\xc3\xa4st\xc3\xa4 toiseen on yleist\xc3\xa4, joten paikkajako yleens\xc3\xa4 muuttuu vaalikauden aikana.'